text: Pas på farten i påsken
  14 april 2014 kl. 12.49
  Politiet og Sikker Trafik er i påsken gang med en massiv kampagne for at få danskerne til at slippe foden på speederen.
  Langs vejene er der i den seneste tid sat 7000 plakater op med teksten ?Sænk Farten ? en lille smule betyder en hel del?.
  Kampagnen følges op af politiet, der fra i dag af sætter ekstra mandskab ind for at lave hastighedskontrol. Vi har i dag været med en fotovogn på Løgumklostervej i Aabenraa. Her passerede 1480 biler politiets fotovogn og det gav 31 målinger, heraf to klip. Dagens topscorer kørte 80 km/t i et område med en hastighedsbegrænsning på 50 km/t.
  Også i Esbjerg var politiet i dag på plads. På Storegade passerede 1909 biler. Af dem blev 14 blitzet.
  Bag fartkampagnen står Rådet for Sikker Trafik, 77 kommuner og Q8
  - De fleste dødsulykker sker på landevejene blandt andet på grund af for høj fart. Selv en lille hastighedsoverskridelse kan være afgørende for, om man selv eller andre kommer til skade, hvis der sker noget uventet, siger Michelle Laviolette, projektleder i Rådet for Sikker Trafik.
  Rådet for Sikker Trafik og Q8 i perioden november 2013 ? marts 2014 undersøgt, hvorfor det er, at vi danskere ofte kører for hurtigt.
  Det gav nedenstående svar.
  200 bilister, der blev stoppet af politiet for at køre for hurtigt, er blevet spurgt: Hvorfor?
  39 % svarede, at de ikke tænkte over farten eller havde ikke lagt mærke til vejskilte eller vejens hastighedsgrænse.36 % sagde, at de troede, at de kørte langsommere end de reelt gjorde.21 % sagde, at de havde travlt.
  
  